Лов (Напомене)
Ловац који дуго ништа не може да улови верује да му је то од учина. Зато одлази бајачу и носи му пушку, да би он растерао чини. Пушка стоји код бајача три дана.
     Бајач, уочи петка или среде нађе траву смрдљивац, стуче је у суду (вагану) и потопи је у воду. Затим суд изнесе напоље да преноћи. Ујутру рано, ту траву пропусти кроз цев пушке и баје (бр. 614). Обајану пушку бајач обеси у оџаку, тако да цев иде доле а кундак горе. Кад дође ловац, он му обеси пушку о десно раме, обиђе с њим три пута око куће и растане се с њим рекавши:
          „Никад више да ми не дођеш“!

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 435.

Народне басме и бајања